O‘zbekiston Respublikasi Prezidenti va O‘zbekiston Respublikasi Hukumatining ba’zi qarorlariga qo‘shimcha va o‘zgartishlar kiritish to‘g‘risida

O‘zbekiston Respublikasi Prezidentining “2015 — 2019-yillarda ishlab chiqarishni tarkibiy o‘zgartirish, modernizatsiya va diversifikatsiya qilishni ta’minlash chora-tadbirlari Dasturi to‘g‘risida” 2015-yil 4-martdagi PF-4707-sonli Farmoniga muvofiq:
 1. O‘zbekiston Respublikasi Prezidenti va O‘zbekiston Respublikasi Hukumatining ba’zi qarorlariga ilovaga muvofiq qo‘shimcha va o‘zgartishlar kiritilsin.
 2. Mazkur qarorning ijrosini nazorat qilish O‘zbekiston Respublikasi Bosh vazirining birinchi o‘rinbosari R. Azimov zimmasiga yuklansin.
 2. O‘zbekiston Respublikasi Vazirlar Mahkamasining 2005-yil 2-avgustdagi 180-sonli qarori bilan tasdiqlangan investitsiya shartnomalarini tuzish va amalga oshirish tartibi to‘g‘risidagi Nizomning 7-bandida:
 a) quyidagi mazmundagi beshinchi xatboshi bilan to‘ldirilsin:
 “xalqaro standartlarga, shuningdek energiya samaradorligi va ekologiya normalari bo‘yicha zamon talablariga mos keladigan zamonaviy uskunalar va texnologiyalarni yetkazib berish yuzasidan chet ellik investorning majburiyatlari”;
 b) beshinchi — o‘n beshinchi xatboshilar tegishli ravishda oltinchi — o‘n oltinchi xatboshilar deb hisoblansin.